Ινδική στραπατσάδα με μπαχαρικά
Μια πικάντικη στραπατσάδα, έτοιμη στο πι και φι. Μην αμελήσετε να προμηθευτείτε αραβικές πίτες για το σερβίρισμα!
4 αυγά, 30 ml γάλα, 1 πρέζα κύμινο, σε σκόνη, 1 πρέζα μοσχοκάρυδο, σε σκόνη, 1 πρέζα γαρίφαλο, σε σκόνη, 1 πρέζα κάρδαμο, σε σκόνη, 1/2 κουτ. γλυκού κόλιανδρο ξερό, σε σκόνη, τσίλι ή μπούκοβο, σε νιφάδες, αλατοπίπερο, 50 ml ελαιόλαδο, 1 μέτριο ξερό κρεμμύδι, σε ψιλά καρέ,, 1/2 κονσέρβα ολόκληρα ντοματάκια, αραβικές πίτες
Σπάμε τα αυγά σε ένα μπολ, προσθέτουμε το γάλα και τα χτυπάμε.Ρίχνουμε στη μύτη του κουταλιού: κύμινο, μοσχοκάρυδο, γαρίφαλο, κάρδαμο, τον κόλιανδρο, τσίλι και αλατοπίπερο.Ανακατεύουμε καλά.Ζεσταίνουμε το ελαιόλαδο σε ένα μεγάλο αντικολλητικό τηγάνι και σοτάρουμε το κρεμμύδι για 1 - 2 λεπτά, μέχρι να ροδίσει.Χοντροτρίβουμε στο μούλτι τα ντοματάκια, τα ρίχνουμε στο τηγάνι και μαγειρεύουμε σε δυνατή φωτιά για 3 - 4 λεπτά.Ρίχνουμε τα χτυπημένα αυγά, ανακατεύοντας συνεχώς με μια κουτάλα μέχρι να ψηθούν.Σερβίρουμε τη στραπατσάδα ζεστή με αραβικές πίτες ζεσταμένες για 1 λεπτό στο γκριλ.
Αυγά,Γάλα